หุ้นใหญ่หนุน SET ปิดบวก 6 จุด แนะจับตาศาลรธน.วินิจฉัยคดี “ธนาธร” ถือหุ้นสื่อ 20 พ.ย.นี้
หุ้นใหญ่หนุน SET ปิดบวก 6 จุด แนะจับตาศาลรธน.วินิจฉัยคดี "ธนาธร" ถือหุ้นสื่อ 20 พ.ย.นี้ โดยดัชนีปิดตลาดวันนี้ที่ระดับ 1,608.00 จุด บวก 5.77 จุด หรือ 0.36% มูลค่าการซื้อขาย 4.29 หมื่นล้านบาท
18 พ.ย. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,608.00 จุด บวก 5.77 จุด หรือ 0.36% มูลค่าการซื้อขาย 4.29 หมื่นล้านบาท
10 หุ้นดันดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้รีบาวด์หลังจากที่ได้ปรับตัวลงไป 3-4 วันที่ผ่านมา ตลาดฯยังคงเป็นลักษณะของการแกว่งสร้างฐาน แม้มีพัฒนาที่ดีจากการเจรจาการค้าระหว่างสหรัฐฯ และจีน แต่ตัวเลขอัตราการขยายตัวของเศรษฐกิจ (GDP) ของไทยในไตรมาส 3/62 ออกมาต่ำกว่าที่ตลาดคาดไว้
ขณะที่ตลาดหุ้นในภูมิภาคเอเชียวันนี้เคลื่อนไหวในแดนบวกเป็นส่วนใหญ่ ยกเว้นตลาดหุ้นฮ่องกงที่บวกแรงรับปัจจัยเฉพาะตัว ส่วนตลาดยุโรปเทรดบ่ายนี้เคลื่อนไหวไซด์เวย์ทั้งในแดนบวก-ลบ อย่างไรก็ดี ยังต้องติดตามตัวเลขเศรษฐกิจไตรมาส 3/62 ของต่างประเทศที่จะทยอยออกมา และความคืบหน้าการเจรจาการค้าระหว่างสหรัฐฯและจีนด้วย ส่วนบ้านเราวันที่ 20 พ.ย.นี้ศาลรัฐธรรมนูญนัดฟังคำวินิจฉัยคดีที่คณะกรรมการการเลือกตั้ง (กกต.) ขอให้วินิจฉัยความเป็น ส.ส.ของนายธนาธร จึงรุ่งเรืองกิจ หัวหน้าพรรคอนาคตใหม่กรณีถือหุ้นสื่อ
สำหรับแนวโน้มการลงทุนในวันพรุ่งนี้ (19 พ.ย.) นายวีระวัฒน์ กล่าวว่า ตลาดฯคงจะยังเป็นลักษณะแกว่งสร้างฐาน โดยมีแนวรับ 1,600-1,595 จุด ส่วนแนวต้าน 1,615 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT    มูลค่าการซื้อขาย  2,196.57 ล้านบาท ปิดที่   80.75 บาท  เพิ่มขึ้น 0.75 บาท
CPALL  มูลค่าการซื้อขาย  2,033.56 ล้านบาท ปิดที่   76.50 บาท  ลดลง  1.25 บาท
TRUE   มูลค่าการซื้อขาย  1,950.99 ล้านบาท ปิดที่    4.44 บาท  ลดลง  0.12 บาท
PTT    มูลค่าการซื้อขาย  1,930.74 ล้านบาท ปิดที่   44.50 บาท  ลดลง  0.25 บาท
SCB    มูลค่าการซื้อขาย  1,480.68 ล้านบาท ปิดที่  117.00 บาท  ลดลง  0.50 บาท
 
ตลาดหุ้นเอเชีย
